พระราชบัญญัติเพิ่มเติมพระราชบัญญัติ ลงวันที่ 27 สิงหาคม ร.ศ. 128 (พ.ศ. 2452) ว่าด้วยลักษณฐานะของวัดบาดหลวงโรมันคาโทลิคในกรุงสยาม ตามกฎหมาย
วันที่ประกาศ: 1923-12-09

content: พระราชบัญญัติเพิ่มเติมพระราชบัญญัติ ลงวันที่ ๒๗ สิงหาคม ร.ศ. ๑๒๘ (พ.ศ. ๒๔๕๒) ว่าด้วยลักษณฐานะของวัดบาดหลวงโรมันคาโทลิค ในกรุงสยาม ตามกฎหมาย
content: มีพระบรมราชโองการ ในพระบาทสมเด็จพระรามาธิบดีศรีสินทรมหาวชิราวุธ พระมงกุฎเกล้าเจ้าอยู่หัว ดำรัสเหนือเกล้าฯ ให้ประกาศให้ทราบทั่วกันว่า ด้วยได้ทรงพระกรุณาโปรดเกล้าฯ ให้ย้ายอำเภอบางคณฑีในมณฑลราชบุรี ซึ่งเดิมอยู่ในความปกครองของจังหวัดราชบุรีไปอยู่ในความปกครองของจังหวัดสมุทรสงคราม และ ด้วยตามความในข้อ ๑๓
content: แห่งพระราชบัญญัติลงวันที่ ๒๗ สิงหาคม ร.ศ. ๑๒๘ ว่าด้วยลักษณะของวัดบาทหลวงโรมันคาโทลิค ในกรุงสยามตามกฎหมาย มิซซัง ไม่มีสิทธิที่จะถือที่ดินเป็นที่สำหรับทำประโยชน์ให้แก่มิซซัง ในเขตของจังหวัดสมุทรสงคราม เกินกว่าจำนวนสามพันไร่ และ ด้วยเหตุที่การย้ายอำเภอบางคณฑีจากจังหวัดราชบุรีไปขึ้นจังหวัดสมุทรสงคราม
content: ได้กระทำให้จำนวนที่ดินสำหรับทำประโยชน์ให้แก่มิซซังในจังหวัดนั้น สูงเกินกว่าจำนวนที่ทรงพระกรุณาโปรดเกล้าฯ พระราชทานพระบรมราชานุญาตไว้ในพระราชบัญญัติ ร.ศ. ๑๒๘ นั้น ด้วย วิคาริอุส อาโปสโตลิกุส ผู้บัญชาการมิซซังโรมันคาโทลิคในกรุงสยาม ในแคว้นคณะกรุงเทพฯ ได้อ้างเหตุที่กล่าวมาแล้วกราบบังคมทูลพระกรุณา
content: ขอพระราชทานพระบรมราชานุญาต ให้แก้ไขเปลี่ยนแปลงความในข้อ ๑๔ แห่งพระราชบัญญัติปี ร.ศ. ๑๒๘ นั้น เพื่อให้มิซซังมีสิทธิถือที่ดินสำหรับทำประโยชน์ในจังหวัดสมุทรสงครามเป็นจำนวนมากขึ้น และให้ลดจำนวนในจังหวัดราชบุรีให้น้อยลงตามส่วน และ
content: ด้วยเหตุที่ได้มีการเปลี่ยนแปลงโยกย้ายอาณาเขตในการปกครองกันมาหลายครั้งหลายหนแล้ว ดูเป็นการสมควรที่จะแก้ไขบัญชีที่ ๒ ต่อท้ายพระราชบัญญัติปี ร.ศ. ๑๒๘ นั้น เพราะเหตุนี้ จึงทรงพระกรุณาโปรดเกล้าฯ ให้แก้พระราชบัญญัติปี ร.ศ. ๑๒๘ (พ.ศ. ๒๔๕๒) ว่าด้วยลักษณะ ของวัดโรมันคาโทลิคในกรุงสยามตามกฎหมาย
content: โดยอนุโลมตามที่บัญชาการมิซซังโรมันคาโทลิค ได้กราบบังคมทูลขอพระบรมราชานุญาตมาและโดยมีพระราชประสงค์จะให้พระราชบัญญัติปี ร.ศ. ๑๒๘ นั้น ใช้ได้กลมเกลียวกับอาณาเขตของการปกครองในปัจจุบัน ดังจะกล่าวต่อไปนี้
sectionNo: 1
content: ข้อ ๑ ให้แก้ความในข้อ ๑๔ แห่งพระราชบัญญัติปี ร.ศ. ๑๒๘ (พ.ศ. ๒๔๕๒) ว่าด้วยลักษณะฐานะของวัดบาทหลวงโรมันคาโทลิคในกรุงสยามตามกฎหมาย ให้อ่านได้ความ ดังต่อไปนี้ ข้อ ๑๔ แบบบัญชีที่ ๒ ซึ่งติดท้ายพระราชบัญญัตินี้ มีรายชื่อจังหวัดทั้งหลาย ซึ่งวิการิอาตุสแห่งกรุงเทพฯ
sectionNo: 1
content: ซึ่งมีอำนาจถือที่ดินสำหรับทำประโยชน์ให้แก่มิซซังได้ในเวลาปัจจุบันนี้ ด้วยเหตุที่มีพิเศษเฉพาะแก่ท้องที่เหล่านั้น ให้เลื่อนกำหนดจำนวนเนื้อที่ขึ้นไปเป็นหมื่นสี่พันไร่ในจังหวัดชลบุรี เก้าพันไร่ในจังหวัดราชบุรี สี่พันไร่ในจังหวัดสมุทรสงคราม และเก้าพันไร่ในจังหวัดฉะเชิงเทรา แต่ให้เป็นที่เข้าใจว่า
sectionNo: 1
content: จำนวนที่ดินซึ่งถือไว้ได้เกินกว่ากำหนดตามอัตราจังหวัดละสามพันไร่ ให้เป็นการยกเว้นอยู่ในสี่จังหวัดนั้นจะต้องไปคิดหักจากจำนวนรวมกันทั้งหมด ที่อนุญาตให้ถือได้ในจังหวัดอื่น ๆ ซึ่งมีชื่ออยู่ในบัญชีที่กล่าวมาแล้ว เพื่อว่าเมื่อคิดเฉลี่ยถัวกันลงแล้ว คงไม่ให้เกินกว่าจังหวัดละสามพันไร่
sectionNo: 1
content: และตามอย่างที่เคยเป็นมาแต่ก่อนแล้ว ห้ามมิให้มิซซังถือเอาที่ดินภายในกำแพงพระนครกรุงเทพฯ เว้นไว้แต่รัฐบาลจะมอบอำนาจให้ถือจึงจะถือได้
sectionNo: 2
content: ข้อ ๒ ให้แก้บัญชีที่ ๒ ต่อท้ายพระราชบัญญัติปี ร.ศ. ๑๒๘ (พ.ศ. ๒๔๕๒) ว่าด้วยลักษณฐานะของวัดบาทหลวงโรมันคาโทลิคในกรุงสยามตามกฎหมาย ให้อ่านได้ความดังต่อไปนี้ บัญชีที่ ๒ รายชื่อจังหวัดซึ่งวิการิอุส อาปอสตอลิกุส แห่งกรุงเทพฯ มีอำนาจที่จะถือที่ดินสำหรับทำประโยชน์ให้แก่มิซซัง มีจำนวนที่ดินซึ่งมีอยู่แล้ว
sectionNo: 2
content: ในวันที่ออกพระราชบัญญัติเพิ่มเติมฉบับนี้ ๑ กรุงเทพมหานครไร่งานวา ๑ พระนครและธนบุรี๔๕๕๒๕๐ ๒ พระประแดง๓๕ ๓ สมุทรปราการ๔๖๑๒๘ ๔ มีนบุรี๘๓๔๓๑๘ รวม๑๓๗๑๒๙๖ ๒ มณฑลปราจิณ ๕ ฉะเชิงเทรา๙๐๐๐ ๖ ปราจีนบุรี๑๓๖๕-๓๖ ๗ นครนายก๒๙๕-- ๘ ชลบุรี๑๔๐๐๐-- รวม๒๔๖๖๐-๓๖ ๓ มณฑลนครไชยศรี ๙ นครปฐม๒๒๗๔-- ๑๐ สุพรรณบุรี๓๕๐-- ๑๑
sectionNo: 2
content: สมุทรสาคร๑๕๐-- รวม๒๗๗๔-- ๔ มณฑลอยุธยาไร่งานวา ๑๒ พระนครศรีอยุธยา๑๗๙๕๒๔๓ ๑๓ สระบุรี๑๖๐-- ๑๔ สิงห์บุรี๑๖๔-- ๑๕ ธัญญบุรี๑๐๑๒๘๘ รวม๒๒๒๑๑๓๑ ๕ มณฑลราชบุรี ๑๖ ราชบุรี๙๐๐๐-- ๑๗ กาญจนบุรี๕๐-- ๑๘ สมุทรสงคราม๔๐๐๐-- รวม๑๓,๐๕๐-- ๖ มณฑลนครสวรรค์ ๑๙ นครสวรรค์๑๒-- ๗ มณฑลจันทบุรี ๒๐ จันทบุรี๒๑๕-- ๘ มณฑลนครราชสีมา
sectionNo: 2
content: ๒๑ นครราชสีมา๙๙๕-- ๙ มณฑลพิษณุโลก ๒๒ พิษณุโลก๓๐๐-- รวมทั้งสิ้น๔๕๕๙๙-๖๓
sectionName: วันประกาศ
content: ประกาศ ณ วันที่ ๒๔ พฤศจิกายน พระพุทธศักราช ๒๔๖๖ เป็นปีที่สิบสี่ในรัชกาลปัจจุบันนี้